《十僧诗和曾子唯 其九 禅僧》
明代·黎景义

尘埃何所惹，无作坐幡阴。拂户非风动，盈庭自雪深。

尽教三昧彻，那受万缘淫。悟到忘言处，空空是此心。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。